CELEX: 62014CN0085
Language: sk
Date: 2014-02-18 00:00:00
Title: Vec C-85/14: Návrh na začatie prejudiciálneho konania, ktorý podal College van Beroep voor het Bedrijfsleven (Holandsko) 18. februára 2014 – KPN BV/Autoriteit Consument en Markt (ACM), vedľajší účastníci konania: UPC Nederland BV a i.

19.5.2014   
            
            
               SK
            
            
               Úradný vestník Európskej únie
            
            
               C 151/11
            
         Návrh na začatie prejudiciálneho konania, ktorý podal College van Beroep voor het Bedrijfsleven (Holandsko) 18. februára 2014 – KPN BV/Autoriteit Consument en Markt (ACM), vedľajší účastníci konania: UPC Nederland BV a i.
   (Vec C-85/14)
   2014/C 151/14
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   College van Beroep voor het Bedrijfsleven
   
      Účastníci konania pred vnútroštátnym súdom
   
   
      Žalobkyňa: KPN BV
   
      Žalovaný: Autoriteit Consument en Markt (ACM)
   
      Vedľajší účastníci konania: UPC Nederland BV, UPC Nederland Business BV, Tele2 Nederland BV, BT Nederland BV
   
      Prejudiciálne otázky
   
   
               1.
            
            
               Umožňuje článok 28 smernice univerzálnej služby (1) reguláciu úhrad bez toho, aby z analýzy trhu vyplynulo, že strana má v súvislosti s regulovanou službou významný vplyv na trhu, pričom cezhraničná dostupnosť negeografických čísel je technicky bez problémov možná a jediná prekážka prístupu k týmto číslam spočíva v tom, že sa uplatňuje úhrada, na základe ktorej je volanie na negeografické číslo drahšie ako volanie na geografické číslo?
            
         
               2.
            
            
               V prípade kladnej odpovede na prvú otázku, predkladá College tieto dve otázky:
               
                           a)
                        
                        
                           Platí právomoc regulovať úhrady aj vtedy, keď má vyššia úhrada za volanie na negeografické čísla len obmedzený vplyv?
                        
                     
                           b)
                        
                        
                           Do akej miery existuje pre vnútroštátny súd ešte priestor na posúdenie, či opatrenie v oblasti úhrad, ktoré je podľa článku 28 smernice univerzálnej služby nevyhnutné vzhľadom na sledované ciele, nepredstavuje neprimeranú záťaž pre poskytovateľa tranzitu?
                        
                     
         
               3.
            
            
               Ponecháva článok 28 ods. 1 smernice univerzálnej služby otvorenú možnosť, že kroky, ktoré sa uvádzajú v tomto ustanovení, prijme iný orgán než ten, ktorý uskutočňuje právomoc vnútroštátneho regulačného orgánu uvedenú v článku 13 ods. 1 prístupovej smernice (2), a posledný uvedený orgán má len právomoc v oblasti vykonávacích opatrení?
            
         
      (1)  Smernica Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (Ú. v. ES L 108, 24/04/2002, s. 51; Mim. vyd. 13/029, s. 367).
   
      (2)  Smernica Európskeho parlamentu a Rady 2002/19/ES zo 7. marca 2002 o prístupe a prepojení elektronických komunikačných sietí a príslušných zariadení (Ú. v. ES L 108, 24/04/2002, s. 7; Mim. vyd. 13/029, s. 029).